text: Sønderborg får socialdemokratisk borgmester
  20 november 2013 kl. 00.45
  1,27 stod der på uret, da Sønderborgs nye socialdemokratiske borgmester Erik Lauritzen trådte ud fra forhandlingerne, der gjorde ham til afløser for Aase Nyegaard fra Fælleslisten.
  Socialdemokraterne, Fælleslisten, Enhedslisten, Konservative og Slesvigsk Parti står bag den nye borgmester, mens Venstre og Dansk Folkeparti trods et godt valg ikke fik indflydelse.
  Aase Nyegaard bliver ny 1. viceborgmester, mens Konservative besætter 2. viceborgmesterposten.
  Det er også aftalt, at Konservative besætter formandsposten i et nyt, selvstændigt erhvervsudvalg, og at Stephan Kleinschmidt, Slesvigsk Parti besætter formandsposten i et nyt regionalt udviklingsudvalg.
  